Koksen Holas
Koksen Holas (isp. Coxen Hole), dar vadinamas Roatan Taunu – miestelis Hondūre, Karibų jūroje esančioje Roatano saloje. Įlankos salų departamento administracinis, ekonominis, transporto centras. 5 tūkst. gyventojų. Netoli miesto yra Juan Manuel Gálvez tarptautinis oro uostas. Veikia dvi prieplaukos (yra keltas iš La Seibos). Dirba ligoninė, yra stadionas. Verčiamasi turizmu, prekyba.